##### gymnázium Ľ. Štúra 26, 071 01 Michalovce

🕾 056/644 13 46 ✆ 056/643 27 76 🖳 skola@gymnmi.svcmi.sk

**Prieskum trhu – výzva na predloženie cenových ponúk**

Zn. 634/LA-10/2018 vybavuje : Jana Dziaková V Michalovciach, dňa 2.10.2018

 tel.: 0948 677 747

**Vec : Výzva na predloženie cenovej ponuky – zaslanie**

Dovoľujeme si Vás požiadať o predloženie cenovej ponuky na predmet zákazky:

**Projektová dokumentácia, inžinierska činnosť a autorský dozor projektanta – odstránenie statických porúch južného požiarneho schodiska**

za účelom **výberového konania**.

Uvedenú požiadavku Vám predkladáme v súlade s ustanoveniami zákona č. 343/2015 Z. z. o verejnom obstarávaní v znení neskorších predpisov (ďalej len zákon).

Zároveň žiadame o predloženie neoverenej kópie oprávnenia na podnikanie v predmete zákazky.

Pre kvalifikované vypracovanie cenovej ponuky je potrebná obhliadka, na ktorú je možné si dohodnúť termín u kontaktnej osoby RNDr. Róbert Pirč, tel. 0948 601 407.

Ponuku je možné predložiť elektronicky na mailovú adresu **skola@gymnmi.svcmi.sk**, poštou alebo osobne v uzatvorenej obálke s označením: „Neotvárať - Projektová dokumentácia, inžinierska činnosť a autorský dozor projektanta – odstránenie statických porúch južného požiarneho schodiska“ do podateľne (sekretariát riaditeľky školy) verejného obstarávateľa v termíne do **19.10.2018 do 14:00** hodiny.

V rámci cenovej ponuky vyžadujeme predloženie ceny podľa špecifikácie uvedenej v prílohe a lehotu dodania.

Po vyhodnotení ponuky bude vyhotovená záväzná zmluva, ktorá Vám bude následne doručená.

Veríme, že sa verejného obstarávania zúčastníte a predložíte ponuku na požadovaný predmet obstarávania v súlade s touto výzvou a priloženou špecifikáciou.

 S pozdravom

 Mgr. Anna Osifová

 riaditeľka školy

**Príloha: Špecifikácia predmetu zákazky**

**Špecifikácia predmetu zákazky**

**(zákazka podľa § 117)**

**Projektová dokumentácia, inžinierska činnosť a autorský dozor projektanta – odstránenie statických porúch južného požiarneho schodiska**

1. **Identifikácia verejného obstarávateľa:**

Názov: Gymnázium, Ľ. Štúra 26, 071 01 Michalovce

IČO: 17151341

tel.: 056/6441346

e-mail: skola@gymnmi.svcmi.sk

1. **Typ zmluvy a predmet zákazky:**

 Zmluva o dielo na predmet zákazky: **Projektová dokumentácia, inžinierska činnosť a autorský dozor projektanta – odstránenie statických porúch južného požiarneho schodiska**

1. **Podrobný popis predmetu zákazky**

a) Vypracovanie realizačnej projektovej dokumentácie (PD) objektu južného požiarneho

 schodiska v rozsahu podľa popisu:

 - sanácia základov a trhlín nosného muriva

- sanácia statických porúch obvodového plášťa

- zateplenie stien a strechy objektu vrátane priľahlej čelnej steny školy

- výmena okien a vchodových dverí

- sanácia vonkajšieho nástupného schodiska do objektu

- rekonštrukcia konštrukcií súvisiacich so sanáciou objektu ( omietky, maľby, podlahy....)

b) Výkon inžinierskej činnosti (IČ) v rozsahu stavebného povolenia, respektíve ohlásenia stavby

 (podľa požiadavky stavebného úradu)

c) Výkon autorského dozoru počas realizácie stavebných prác

1. **Miesto dodania:** Gymnázium, Ľ. Štúra 26, 071 01 Michalovce
2. **Trvanie zmluvy** do ukončenia stavebných prác na odstraňovaní statickej poruchy južného požiarneho schodiska
3. **Lehota dodania od uzavretia zmluvy:** do 30 kalendárnych dní
4. **Obsah ponuky:** ocenený zoznam položiek 1 až 3 podľa podrobného opisu predmetu zákazky s uvedením cien v € bez DPH/%DPH/s DPH, termíny jednotlivých častí obsahu ponuky a návrh zmluvy o dielo
5. **Jazyk ponuky:** slovenský
6. **Podmienky financovania predmetu obstarávania:** Predmet obstarávania bude financovaný z rozpočtu verejného obstarávateľa.